ജിലു ജോസഫ്

ഒരു മലയാളചലച്ചിത്രനടിയും കവയിത്രിയും ഗാനരചയിതാവുമാണ് ജിലു ജോസഫ് (ജനനം:1990 മാർച്ച് 14). ഫ്ലൈ ദുബായ് എയർലൈൻസിൽ എയർഹോസ്റ്റസ്സായും ഇവർ പ്രവർത്തിച്ചിട്ടുണ്ട്.

 സ്വകാര്യ ജീവിതം 
ഇടുക്കി ജില്ലയിലെ കുമളിയാണ് ജിലു ജോസഫിന്റെ സ്വദേശം. രണ്ടു സഹോദരിമാരുണ്ട്. ഫ്ലൈ ദുബായ് എയർലൈൻസിൽ എയർ ഹോസ്റ്റസ്സായി പ്രവർത്തിക്കുന്നതിനായി പതിനെട്ടാം വയസ്സിൽ ദുബായിലേക്കു താമസം മാറി.

 ചലച്ചിത്ര ഗാനങ്ങൾ 
ചില മലയാളചലച്ചിത്രങ്ങൾക്കു ജിലു ജോസഫ് ഗാനരചന നിർവ്വഹിച്ചിട്ടുണ്ട്. ഇവർ ഗാനരചന നിർവ്വഹിച്ചിട്ടുള്ള ചലച്ചിത്രങ്ങൾ ചുവടെ ചേർക്കുന്നു.

 രണ്ടു പെൺകുട്ടികൾ
 സത്യ
 ഒറ്റമുറി വെളിച്ചം
 ആദം ജോൺ
 കെയർ ഓഫ് സൈറാ ബാനു
 ലൈലാ ഓ ലൈലാ

 നാടകങ്ങൾ  
 ഹാൻഡ് ഓഫ് ഗോഡ് 

 അഭിനയിച്ച ചലച്ചിത്രങ്ങൾ 
 വർഷം  സിനിമ  കഥാപാത്രം   കുറിപ്പുകൾ2018നോൺസെൻസ് എബ്രഹാമിന്റെ സന്തതികൾ ആഭാസം ചിത്ര2018കഥ പറഞ്ഞ കഥദേവിപരോൾ 2017ആന അലറലോടലറൽഖദീസു റാബിറ്റ് ഹോൾ ക്രിസ്റ്റി എബി  മിനി  തൃശ്ശിവപേരൂർ ക്ലിപ്തം  ദമയന്തി  കെയർ ഓഫ് സൈറാബാനു  ലോയർ2016 ജേക്കബിന്റെ സ്വർഗ്ഗരാജ്യം  അബ്ദുളിന്റെ ഭാര്യ 

 പുരസ്കാരങ്ങൾ 
ജിലു ജോസഫിന്റെ ആരോഹണം എന്ന കവിതയ്ക്കു പുസ്തകപ്പുര അക്ഷര തൂലികാ പുരസ്കാരം ലഭിച്ചിട്ടുണ്ട്..

 വിവാദങ്ങൾ 
2018 മാർച്ചിൽ ഗൃഹലക്ഷ്മി മാസികയുടെ മുഖചിത്രമായി ജിലു ജോസഫ് പ്രത്യക്ഷപ്പെട്ടിരുന്നു. പൊതുസ്ഥലങ്ങളിൽ വച്ച് മുലയൂട്ടുന്നതിനു സ്ത്രീകളെ പ്രോത്സാഹിപ്പിക്കുക എന്ന ലക്ഷ്യത്തോടെ ഗൃഹലക്ഷ്മി സംഘടിപ്പിച്ച ഒരു കാമ്പെയ്നിന്റെ ഭാഗമായാണ് ജിലു ജോസഫിന്റെ ചിത്രം പ്രസിദ്ധീകരിച്ചത്. ഒരു കുഞ്ഞിനെ മുലയൂട്ടിക്കൊണ്ടിരിക്കുന്ന ജിലു ജോസഫിന്റെ ഈ ചിത്രം ഏറെ വിവാദമായിരുന്നു. കുഞ്ഞിന്റെ സ്വകാര്യത ലംഘിച്ചതിന്റെ പേരിൽ ജിലു ജോസഫിനും ഗൃഹലക്ഷ്മി മാസികയ്ക്കുമെതിരെ സംസ്ഥാന ബാലാവകാശ കമ്മീഷനിലുൾപ്പടെ വിവിധ കേസുകൾ നിലനിൽക്കുന്നുണ്ട്.

 അവലംബം 

 പുറം കണ്ണികൾ 

വർഗ്ഗം:മലയാളകവികൾ
വർഗ്ഗം:മലയാളചലച്ചിത്രഗാനരചയിതാക്കൾ
വർഗ്ഗം:മലയാളചലച്ചിത്രനടിമാർ
വർഗ്ഗം:1990-ൽ ജനിച്ചവർ
വർഗ്ഗം:മാർച്ച് 14-ന് ജനിച്ചവർ